title: Komisijas Īstenošanas regula (ES) Nr. 778/2014 ( 2014. gada 16. jūlijs ) par ķiploku importa licenču izdošanu apakšperiodā no 2014. gada 1. septembra līdz 30. novembrim

text:
                  17.7.2014

                  LV

                  Eiropas Savienības Oficiālais Vēstnesis

                  L 210/15

         KOMISIJAS ĪSTENOŠANAS REGULA (ES) Nr. 778/2014
         (2014. gada 16. jūlijs)
         par ķiploku importa licenču izdošanu apakšperiodā no 2014. gada 1. septembra līdz 30. novembrim
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 188. pantu,
         ņemot vērā Komisijas 2006. gada 31. augusta Regulu (EK) Nr. 1301/2006, ar ko nosaka kopīgus noteikumus lauksaimniecības produktu importa tarifu kvotu administrēšanai, izmantojot ievešanas atļauju sistēmu (2), un jo īpaši tās 7. panta 2. punktu,
         tā kā:

                     (1)

                     Ar Komisijas Regulu (EK) Nr. 341/2007 (3) atver tarifu kvotas un nosaka to administrēšanu, kā arī ievieš importa licenču un izcelsmes sertifikātu sistēmu attiecībā uz ķiplokiem un citiem lauksaimniecības produktiem, kurus importē no trešām valstīm.

                     (2)

                     Produktu daudzumi, par kuriem tradicionālie importētāji un jaunie importētāji atbilstoši Regulas (EK) Nr. 341/2007 10. panta 1. punktam ir iesnieguši pieteikumus “A” licencēm 2014. gada jūlija pirmajās septiņās dienās, pārsniedz to produktu pieejamos daudzumus, kuru izcelsme ir Ķīna.

                     (3)

                     Tāpēc saskaņā ar Regulas (EK) Nr. 1301/2006 7. panta 2. punktu ir jānosaka, kādā apjomā var apmierināt pieteikumus “A” licenču saņemšanai, kas nosūtīti Komisijai līdz 2014. gada 14. jūlijam, piemērojot Regulas (EK) Nr. 341/2007 12. pantu.

                     (4)

                     Lai nodrošinātu efektīvu importa licenču izdošanas procedūras pārvaldību, šai regulai jāstājas spēkā tūlīt pēc tās publicēšanas,

               IR PIEŅĒMUSI ŠO REGULU.

            1. pants
            “A” importa licenču pieteikumus, kuri saskaņā ar Regulas (EK) Nr. 341/2007 10. panta 1. punktu iesniegti 2014. gada jūlija pirmajās septiņās dienās un nosūtīti Komisijai līdz 2014. gada 14. jūlijam, apmierina atbilstoši pieprasīto daudzumu procentuālajai daļai, kas norādīta šīs regulas pielikumā.

            2. pants
            Šī regula stājas spēkā dienā, kad to publicē Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2014. gada 16. jūlijā

                  Komisijas

                  un tās priekšsēdētāja vārdā –

                  lauksaimniecības un lauku attīstības ģenerāldirektors

               Jerzy PLEWA

            (1)  OV L 347, 20.12.2013., 671. lpp.

            (2)  OV L 238, 1.9.2006., 13. lpp.

            (3)  Komisijas 2007. gada 29. marta Regula (EK) Nr. 341/2007, ar ko atver tarifu kvotas un nosaka to administrēšanu, un ievieš ievešanas atļauju un izcelsmes sertifikātu sistēmu attiecībā uz ķiplokiem un dažiem citiem lauksaimniecības produktiem, kas ievesti no trešām valstīm (OV L 90, 30.3.2007., 12. lpp.).

            PIELIKUMS

                        Izcelsme

                        Kārtas Nr.

                        Piešķīruma koeficients

                        Argentīna

                                    —

                                    Tradicionālie importētāji

                        09.4104

                        X

                                    —

                                    Jaunie importētāji

                        09.4099

                        X

                        Ķīna

                                    —

                                    Tradicionālie importētāji

                        09.4105

                        54,563852 %

                                    —

                                    Jaunie importētāji

                        09.4100

                        0,424206 %

                        Citas trešās valstis

                                    —

                                    Tradicionālie importētāji

                        09.4106

                        –

                                    —

                                    Jaunie importētāji

                        09.4102

                        –

                        “X”

                        :

                        attiecīgajā apakšperiodā nav kvotas produktiem ar šādu izcelsmi.

                        “–”

                        :

                        Komisijai netika nosūtīts neviens licences pieteikums.


title: Komisijas Īstenošanas regula (ES) 2016/405 (2016. gada 18. marts), ar ko nosaka daudzumus, kuri jāpieskaita apjomam, kas paredzēts apakšperiodam no 2016. gada 1. jūlija līdz 30. septembrim, saskaņā ar tarifa kvotām, kuras attiecībā uz Ukrainas izcelsmes olām, olu produktiem un olu albumīnu atvērtas ar Īstenošanas regulu (ES) 2015/2077

text:
               19.3.2016

               LV

               Eiropas Savienības Oficiālais Vēstnesis

               L 74/30

         KOMISIJAS ĪSTENOŠANAS REGULA (ES) 2016/405
   (2016. gada 18. marts),
   ar ko nosaka daudzumus, kuri jāpieskaita apjomam, kas paredzēts apakšperiodam no 2016. gada 1. jūlija līdz 30. septembrim, saskaņā ar tarifa kvotām, kuras attiecībā uz Ukrainas izcelsmes olām, olu produktiem un olu albumīnu atvērtas ar Īstenošanas regulu (ES) 2015/2077
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 188. panta 2. un 3. punktu,
   tā kā:

               (1)

               Ar Komisijas Īstenošanas regulu (ES) 2015/2077 (2) ir atvērtas ikgadējas tarifu kvotas Ukrainas izcelsmes olu un olu albumīna nozares produktu importēšanai.

               (2)

               Daudzumi, kuri norādīti importa licenču pieteikumos, kas no 2016. gada 1. marta līdz 7. martam iesniegti par apakšperiodu no 2016. gada 1. aprīļa līdz 30. jūnijam, ir mazāki par pieejamajiem daudzumiem. Tāpēc būtu jānosaka, par kādu apjomu netika iesniegti pieteikumi, un šis apjoms jāpieskaita daudzumiem, kas noteikti nākamajam kvotas apakšperiodam.

               (3)

               Lai nodrošinātu pasākuma efektīvu pārvaldību, šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Daudzumi, par kuriem nav iesniegti importa licenču pieteikumi saskaņā ar Īstenošanas regulu (ES) 2015/2077 un kuri jāpieskaita apakšperiodam no 2016. gada 1. jūlija līdz 30. septembrim, ir norādīti šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 18. martā

            Komisijas

            un tās priekšsēdētāja vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  Komisijas 2015. gada 18. novembra Īstenošanas regula (ES) 2015/2077, ar ko atklāj Savienības importa tarifa kvotas Ukrainas izcelsmes olām, olu produktiem un albumīniem (OV L 302, 19.11.2015., 57. lpp.).

      PIELIKUMS

                  Kārtas numurs

                  Nepieprasītie daudzumi, kuri jāpieskaita apjomam, kas pieejams par apakšperiodu no 2016. gada 1. jūlija līdz 30. septembrim
                  (ekvivalents – olas čaumalā kilogramos)

                  09.4275

                  750 000

                  09.4276

                  1 500 000


title: Komisijas Īstenošanas regula (ES) Nr. 274/2012 ( 2012. gada 27. marts ), ar kuru groza Regulu (EK) Nr. 1152/2009, ar ko paredz īpašus nosacījumus, kas piemērojami dažiem no konkrētām trešām valstīm importētiem pārtikas produktiem saistībā ar to piesārņojuma risku ar aflatoksīniem  Dokuments attiecas uz EEZ

text:
               28.3.2012

               LV

               Eiropas Savienības Oficiālais Vēstnesis

               L 90/14

         KOMISIJAS ĪSTENOŠANAS REGULA (ES) Nr. 274/2012
   (2012. gada 27. marts),
   ar kuru groza Regulu (EK) Nr. 1152/2009, ar ko paredz īpašus nosacījumus, kas piemērojami dažiem no konkrētām trešām valstīm importētiem pārtikas produktiem saistībā ar to piesārņojuma risku ar aflatoksīniem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2002. gada 28. janvāra Regulu (EK) Nr. 178/2002, ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (1), un jo īpaši tās 53. panta 1. punkta b) apakšpunkta (ii) punktu,
   tā kā:

               (1)

               Ja ir acīmredzams, ka no trešās valsts importēta pārtika un barība var radīt nopietnu risku sabiedrības veselībai, dzīvnieku veselībai vai videi un ka attiecīgo risku nevar apmierinoši novērst ar atsevišķu dalībvalstu veiktajiem pasākumiem, Komisija saskaņā ar Regulas (EK) Nr. 178/2002 53. pantu var pieņemt ārkārtas pasākumus.

               (2)

               Ar Komisijas Regulu (EK) Nr. 1152/2009 (2) Komisija ir paredzējusi īpašus nosacījumus, kas piemērojami dažiem no konkrētām trešām valstīm importētiem pārtikas produktiem, kuros bieži pārsniegta ar Komisijas Regulu (EK) Nr. 1881/2006 (3) noteiktā aflatoksīnu maksimāli pieļaujamā koncentrācija.

               (3)

               Tā kā dažām pārtikas produktu kategorijām, uz ko attiecas Regula (EK) Nr. 1152/2009, ir mainījies kombinētās nomenklatūras (KN) kods, ir lietderīgi attiecīgi mainīt KN kodus minētajā regulā.

               (4)

               Tā kā Amerikas Savienoto Valstu uzņēmējiem tika atvēlēts pietiekams laiks, lai īstenotu Brīvprātīgās aflatoksīnu paraugu ņemšanas plānu, ir lietderīgi atcelt pārejas noteikumus attiecībā uz tādiem no Amerikas Savienotajām Valstīm importētiem pārtikas produktiem, uz ko neattiecas Brīvprātīgās aflatoksīnu paraugu ņemšanas plāns.

               (5)

               Ņemot vērā ātrās brīdināšanas sistēmā pārtikas un barības jomā saņemto paziņojumu skaitu un veidu, kā arī tirdzniecības apjomu, Pārtikas un veterinārā dienesta veikto inspekciju rezultātus un kontroles rezultātus, paraugu ņemšanu analīžu veikšanai atsevišķos gadījumos varētu veikt retāk. Importējot lazdu riekstus no Turcijas un Brazīlijas riekstus no Brazīlijas, konstatēto neatbilstības gadījumu skaits ir bijis ļoti mazs. Tāpēc pārbaudes attiecībā uz šiem pārtikas produktiem ir lietderīgi veikt retāk. Lai nodrošinātu skaidrību un atbilstību citiem ES tiesību aktiem, ir lietderīgi skaidri norādīt, ka identitātes pārbaudes jāveic tikpat bieži kā fiziskās kontroles pasākumi (paraugu ņemšana un analīzes).

               (6)

               Tāpēc attiecīgi būtu jāgroza Regula (EK) Nr. 1152/2009.

               (7)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Noteikumu grozījumi
   Regulu (EK) Nr. 1152/2009 groza šādi:

               1)

               regulas 1. pantu aizstāj ar šādu:
               “1. pants
               Darbības joma
               1.   Šī regula attiecas uz šādu pārtikas produktu, no tiem pārstrādāto pārtikas produktu un salikto pārtikas produktu importu:

                           a)

                           Brazīlijas izcelsmes vai no turienes nosūtīti pārtikas produkti:

                                       i)

                                       Brazīlijas rieksti čaumalās, ko klasificē ar KN kodu 0801 21 00;

                                       ii)

                                       riekstu vai žāvētu augļu maisījumi, ko klasificē ar KN kodu 0813 50 un kas satur Brazīlijas riekstus čaumalās;

                           b)

                           Ķīnas izcelsmes vai no turienes nosūtīti pārtikas produkti:

                                       i)

                                       zemesrieksti, ko klasificē ar KN kodu 1202 41 00 vai 1202 42 00;

                                       ii)

                                       zemesrieksti, ko klasificē ar KN kodu 2008 11 91 (tiešajos iepakojumos ar neto svaru vairāk par 1 kg) vai 2008 11 98 (tiešajos iepakojumos ar neto svaru līdz 1 kg);

                                       iii)

                                       grauzdēti zemesrieksti, ko klasificē ar KN kodu 2008 11 96 (tiešajos iepakojumos ar neto svaru līdz 1 kg);

                           c)

                           Ēģiptes izcelsmes vai no turienes nosūtīti pārtikas produkti:

                                       i)

                                       zemesrieksti, ko klasificē ar KN kodu 1202 41 00 vai 1202 42 00;

                                       ii)

                                       zemesrieksti, ko klasificē ar KN kodu 2008 11 91 (tiešajos iepakojumos ar neto svaru vairāk par 1 kg) vai 2008 11 98 (tiešajos iepakojumos ar neto svaru līdz 1 kg);

                                       iii)

                                       grauzdēti zemesrieksti, ko klasificē ar KN kodu 2008 11 96 (tiešajos iepakojumos ar neto svaru līdz 1 kg);

                           d)

                           Irānas izcelsmes vai no turienes nosūtīti pārtikas produkti:

                                       i)

                                       pistācijas, ko klasificē ar KN kodu 0802 51 00 vai 0802 52 00;

                                       ii)

                                       grauzdētas pistācijas, ko klasificē ar KN kodu 2008 19 13 (tiešajos iepakojumos ar neto svaru vairāk par 1 kg) un 2008 19 93 (tiešajos iepakojumos ar neto svaru līdz 1 kg);

                           e)

                           Turcijas izcelsmes vai no turienes nosūtīti pārtikas produkti:

                                       i)

                                       žāvētas vīģes, ko klasificē ar KN kodu 0804 20 90;

                                       ii)

                                       lazdu rieksti (Corylus spp.) čaumalās vai lobīti lazdu rieksti, ko klasificē ar KN kodu 0802 21 00 vai 0802 22 00;

                                       iii)

                                       pistācijas, ko klasificē ar KN kodu 0802 51 00 vai 0802 52 00;

                                       iv)

                                       riekstu vai žāvētu augļu maisījumi, ko klasificē ar KN kodu 0813 50 un kas satur vīģes, lazdu riekstus vai pistācijas;

                                       v)

                                       vīģu pasta, pistāciju pasta un lazdu riekstu pasta, ko klasificē ar KN kodu 2007 10 vai 2007 99;

                                       vi)

                                       sagatavoti vai konservēti lazdu rieksti un pistācijas, tostarp maisījumi, ko klasificē ar KN kodu 2008 19, un sagatavotas vai konservētas vīģes, ko klasificē ar KN kodu 2008 99, tostarp maisījumi, ko klasificē ar KN kodu 2008 97;

                                       vii)

                                       lazdu riekstu, vīģu un pistāciju milti, rupja maluma milti un pulveris, ko klasificē ar KN kodu 1106 30 90;

                                       viii)

                                       sagriezti, sašķēlēti un sadrupināti lazdu rieksti, ko klasificē ar KN kodu 0802 22 00 un 2008 19;

                           f)

                           Amerikas Savienoto Valstu izcelsmes vai no turienes nosūtīti pārtikas produkti:

                                       i)

                                       mandeles čaumalās vai lobītas mandeles, ko klasificē ar KN kodu 0802 11 vai 0802 12;

                                       ii)

                                       grauzdētas mandeles, ko klasificē ar KN kodu 2008 19 13 (tiešajos iepakojumos ar neto svaru vairāk par 1 kg) un 2008 19 93 (tiešajos iepakojumos ar neto svaru līdz 1 kg);

                                       iii)

                                       riekstu vai žāvētu augļu maisījumi, ko klasificē ar KN kodu 0813 50 un kas satur mandeles.

                     2.   Šā panta 1. punkts neattiecas uz pārtikas produktu sūtījumiem, kuru bruto svars nepārsniedz 20 kg, vai apstrādātiem vai saliktiem pārtikas produktiem, kuros 1. punkta b)–f) apakšpunktā minēto pārtikas produktu saturs ir mazāks nekā 20 %.”;

               2)

               regulas 4. panta 6. punktu svītro;

               3)

               regulas 7. panta 4. un 5. punktu aizstāj ar šādiem:
               “4.   Pirms produkti tiek laisti brīvā apgrozībā Savienībā, kompetentā iestāde noteiktajā ievešanas punktā atsevišķiem sūtījumiem veic identitātes pārbaudi un ņem analizējamus paraugus aflatoksīna B1 un kopējā aflatoksīnu piesārņojuma noteikšanai; pārbaudes un paraugu ņemšanu veic tik bieži, kā noteikts 5. punktā, un saskaņā ar Regulas (EK) Nr. 401/2006 I pielikumu.
               5.   Panta 4. punktā minēto identitātes pārbaudi un analizējamo paraugu ņemšanu veic:

                           a)

                           apmēram 50 % pārtikas produktu sūtījumu no Brazīlijas;

                           b)

                           apmēram 20 % pārtikas produktu sūtījumu no Ķīnas;

                           c)

                           apmēram 20 % pārtikas produktu sūtījumu no Ēģiptes;

                           d)

                           apmēram 50 % pārtikas produktu sūtījumu no Irānas;

                           e)

                           visu 1. panta 1. punkta e) apakšpunkta ii) un iv)–viii) punktā minēto kategoriju lazdu riekstu un to izstrādājumu sūtījumiem no Turcijas – apmēram 5 %, visu 1. panta 1. punkta e) apakšpunkta i) un iv)–vii) punktā minēto kategoriju žāvēto vīģu un to izstrādājumu sūtījumiem no Turcijas – apmēram 20 % un visu 1. panta 1. punkta e) apakšpunkta iii)–vii) punktā minēto kategoriju pistāciju un to izstrādājumu sūtījumiem no Turcijas – apmēram 50 %;

                           f)

                           izlases kārtā 1. panta 1. punkta f) apakšpunktā minēto pārtikas produktu sūtījumiem no Amerikas Savienotajām Valstīm.”

         2. pants
   Pārejas pasākumi
   Atkāpjoties no 4. panta 1. punkta un 7. panta 2. punkta, 1. panta 1. punkta f) apakšpunktā minētos Amerikas Savienoto Valstu izcelsmes vai no turienes nosūtītus pārtikas produktus, kuri izvesti no Amerikas Savienotajām Valstīm pirms šīs regulas stāšanās spēkā un kuriem nav pievienots Brīvprātīgās aflatoksīnu paraugu ņemšanas plāna sertifikāts, var importēt Eiropas Savienībā ar nosacījumu, ka tiem veic fizisku pārbaudi, tostarp paraugu ņemšanu un analīzi.
   3. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 27. martā

            Komisijas vārdā –

            priekšsēdētājs

         José Manuel BARROSO

      (1)  OV L 31, 1.2.2002., 1. lpp.

      (2)  OV L 313, 28.11.2009., 40. lpp.

      (3)  OV L 364, 20.12.2006., 5. lpp.


title: Komisijas Īstenošanas regula (ES) Nr. 760/2014 ( 2014. gada 10. jūlijs ) par atsevišķu preču klasifikāciju kombinētajā nomenklatūrā

text:
               15.7.2014

               LV

               Eiropas Savienības Oficiālais Vēstnesis

               L 207/10

         KOMISIJAS ĪSTENOŠANAS REGULA (ES) Nr. 760/2014
   (2014. gada 10. jūlijs)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:

               (1)

               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.

               (2)

               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.

               (3)

               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.

               (4)

               Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Padomes Regulas (EEK) Nr. 2913/92 (2) 12. panta 6. punktu. Būtu jānosaka, ka minētais laikposms ir trīs mēneši.

               (5)

               Šajā regulā paredzētie pasākumi ir saskaņā ar Muitas kodeksa komitejas atzinumu,

         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus no šīs regulas spēkā stāšanās dienas.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 10. jūlijā

            Komisijas

            un tās priekšsēdētāja vārdā –

            Komisijas loceklis

         Algirdas ŠEMETA

      (1)  OV L 256, 7.9.1987., 1. lpp.

      (2)  Padomes 1992. gada 12. oktobra Regula (EEK) Nr. 2913/92 par Kopienas Muitas kodeksa izveidi (OV L 302, 19.10.1992., 1. lpp.).

      PIELIKUMS

                  Preču apraksts

                  Klasifikācija
                  (KN kods)

                  Pamatojums

                  (1)

                  (2)

                  (3)

                  Cilindrveida plastmasas tvertne, kuras augstums ir aptuveni 8 cm un diametrs 6 cm un kurā ietilpst 180 ml lampas eļļas uz parafīna bāzes (parafīna maisījums, kas satur 68 % tetradekāna, 25 % pentadekāna un aptuveni 4 % heksadekāna) un deglis. Tā ir nosegta ar metāla nodrošinājumu ar plastmasas vāciņu, kas novērš eļļas iztvaikošanu un notur degli vietā (tā dēvētā “eļļas lampa”).
                  Kad eļļa ir patērēta, tvertni nevar uzpildīt no jauna.
                  Produkts tiek izmantots kā apgaismojums noskaņas radīšanai. To var vai nu novietot turētājā (piemēram, stikla traukā), vai lietot atsevišķi.

                      (1) Skatīt attēlu.

                  9405 50 00

                  Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu (VIN) un KN kodu 9405 un 9405 50 00 formulējumu.
                  Produkts nav klasificējams pozīcijā 2710 kā eļļa, jo tam ir metāla nodrošinājums ar plastmasas vāciņu un deglis, un tādējādi tas sastāv no vairāk elementiem nekā eļļa un tvertne, kas parasti tiek izmantota preču iepakošanai atbilstoši VIN 5.b).
                  Produktam ir neatkarīga apgaismes ķermeņa īpašības un izstrādājuma konstrukcija, kas atbilst pozīcijai 9405, jo tam ir autonoms korpuss, kas satur eļļu, metāla nodrošinājums ar plastmasas vāciņu un deglis. Šajā pozīcijā ietvertas elektriskās un neelektriskās lampas un apgaismes piederumi, kas sastāv no jebkāda materiāla un izmanto jebkādu gaismas avotu (sk. arī harmonizētās sistēmas skaidrojumus par pozīciju 9405, I daļu).
                  Tāpēc produkts ir klasificējams ar KN kodu 9405 50 00 pie neelektriskajām lampām un apgaismes piederumiem.

         (1)  Attēls pievienots tikai informācijai.


title: Padomes Īstenošanas regula (ES) Nr. 14/2012 ( 2012. gada 9. janvāris ), ar ko galīgo antidempinga maksājumu, kurš ar Īstenošanas regulu (ES) Nr. 511/2010 noteikts dažu Ķīnas Tautas Republikas izcelsmes molibdēna stiepļu importam, piemēro arī dažu molibdēna stiepļu importam, kuru nosūta no Malaizijas, deklarējot vai nedeklarējot Malaizijas izcelsmi, un ar ko izbeidz izmeklēšanu attiecībā uz importu, kuru nosūta no Šveices

text:
               12.1.2012

               LV

               Eiropas Savienības Oficiālais Vēstnesis

               L 8/22

         PADOMES ĪSTENOŠANAS REGULA (ES) Nr. 14/2012
   (2012. gada 9. janvāris),
   ar ko galīgo antidempinga maksājumu, kurš ar Īstenošanas regulu (ES) Nr. 511/2010 noteikts dažu Ķīnas Tautas Republikas izcelsmes molibdēna stiepļu importam, piemēro arī dažu molibdēna stiepļu importam, kuru nosūta no Malaizijas, deklarējot vai nedeklarējot Malaizijas izcelsmi, un ar ko izbeidz izmeklēšanu attiecībā uz importu, kuru nosūta no Šveices
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Regulu (EK) Nr. 1225/2009 (2009. gada 30. novembris) par aizsardzību pret importu par dempinga cenām no valstīm, kas nav Eiropas Kopienas dalībvalstis (1), (“pamatregula”) un jo īpaši tās 13. pantu,
   ņemot vērā priekšlikumu, ko Eiropas Komisija (“Komisija”) iesniedza pēc apspriešanās ar Padomdevēju komiteju,
   tā kā:
   A.   PROCEDŪRA

   1.   Spēkā esošie pasākumi

               (1)

               Padome ar Īstenošanas regulu (ES) Nr. 511/2010 (2) (“sākotnējā regula”) piemēroja galīgo antidempinga maksājumu 64,3 % apmērā dažu Ķīnas Tautas Republikas (“ĶTR” jeb “attiecīgā valsts”) izcelsmes molibdēna stiepļu importam, kā definēts minētās regulas 1. panta 1. punktā (“attiecīgais ražojums”). Šie pasākumi turpmāk būs minēti kā “spēkā esošie pasākumi”, un izmeklēšana, kuras rezultātā ar sākotnējo regulu noteica pasākumus, turpmāk būs minēta kā “sākotnējā izmeklēšana”.

         2.   Pieprasījums

               (2)

               Komisija 2011. gada 4. aprīlī, ievērojot pamatregulas 13. panta 3. punktu, saņēma pieprasījumu izmeklēt spēkā esošo pasākumu iespējamo apiešanu. Pieprasījumu dažu molibdēna stiepļu Savienības ražotāja vārdā iesniedza Eiropas Metālu asociācija (Eurometaux) (“pieprasījuma iesniedzējs”).

               (3)

               Pieprasījumā tika apgalvots, ka pēc spēkā esošo pasākumu piemērošanas ir ievērojami mainījies tirdzniecības modelis starp ĶTR, Malaiziju un Šveici, no vienas puses, un Savienību, no otras puses. Pieprasījuma iesniedzējs apgalvoja, ka šīs pārmaiņas radušās molibdēna stiepļu pārsūtījumu dēļ caur Malaiziju vai Šveici.

               (4)

               Pieprasījumā tika secināts, ka pārsūtījumiem nav pietiekama pamata vai ekonomiska pamatojuma, izņemot spēkā esošos pasākumus.

               (5)

               Visbeidzot, pieprasījuma iesniedzējs apgalvoja, ka spēkā esošo pasākumu koriģējošā ietekme ir mazinājusies gan attiecībā uz cenām, gan daudzumiem un ka no Malaizijas vai Šveices nosūtītās molibdēna stieples tiek pārdotas par dempinga cenām salīdzinājumā ar normālo vērtību, kas noteikta sākotnējā izmeklēšanā.

         3.   Procedūras sākšana

               (6)

               Pēc apspriešanās ar Padomdevēju komiteju nosakot, ka ir pietiekami prima facie pierādījumi, lai sāktu izmeklēšanu, ievērojot pamatregulas 13. pantu, Komisija ar Regulu (ES) Nr. 477/2011 (3) (“izmeklēšanas sākšanas regula”) sāka izmeklēšanu. Komisija, ievērojot pamatregulas 13. panta 3. punktu un 14. panta 5. punktu, ar izmeklēšanas sākšanas regulu arī uzdeva muitas dienestiem no 2011. gada 19. maija reģistrēt attiecīgā ražojuma importu, ko nosūta no Malaizijas vai Šveices, deklarējot vai nedeklarējot Malaizijas vai Šveices izcelsmi.

         4.   Izmeklēšana

               (7)

               Par izmeklēšanas sākšanu Komisija oficiāli informēja ĶTR, Malaizijas un Šveices iestādes, šo valstu ražotājus eksportētājus un tirgotājus, zināmos iesaistītos Savienības importētājus un Savienības ražotājus.

               (8)

               Anketas nosūtīja ražotājiem eksportētājiem Malaizijā, Šveicē un ĶTR, kā arī zināmajiem iesaistītajiem un/vai pieprasījumā minētajiem Savienības importētājiem. Ieinteresētajām personām bija dota iespēja izmeklēšanas sākšanas regulā noteiktajā termiņā rakstiski izteikt savu viedokli un pieprasīt, lai tās uzklausa. Visām ieinteresētajām personām tika paziņots, ka nesadarbošanās gadījumā varētu tikt piemērots pamatregulas 18. pants un ka konstatējumi varētu tikt izdarīti, pamatojoties uz pieejamiem faktiem.

               (9)

               Viens Savienības importētājs sazinājās ar Komisiju un paziņoja, ka nekad nav iepircis molibdēna stieples ārpus Savienības.

               (10)

               Divi Malaizijas uzņēmumi iesniedza informāciju, ka 14. apsvērumā minētā IP laikā tie nav ne ražojuši, ne eksportējuši molibdēna stieples uz Savienību.

               (11)

               Viens Šveices uzņēmums paziņoja, ka pēdējos trijos gados tas nav bijis iesaistīts molibdēna stiepļu ražošanā un pārdošanā.

               (12)

               Viens ĶTR ražotājs atbildēja uz anketas jautājumiem, norādot, ka no 2009. gada tas nav eksportējis molibdēna stieples ne uz Savienību, ne uz Malaiziju vai Šveici.

               (13)

               Komisija nesaņēma piezīmes no ĶTR, Malaizijas vai Šveices iestādēm.

         5.   Izmeklēšanas periods

               (14)

               Izmeklēšanas periods bija no 2010. gada 1. aprīļa līdz 2011. gada 31. martam (“IP”). Lai noskaidrotu tirdzniecības modelī notikušās izmaiņas, tika vākti dati par laikposmu no 2007. gada līdz IP beigām (“attiecīgais periods”).

         B.   IZMEKLĒŠANAS REZULTĀTI

   1.   Vispārīgi apsvērumi / sadarbības pakāpe

               (15)

               Kā minēts 10. apsvērumā, tikai divi uzņēmumi Malaizijā sadarbojās, bet IP laikā tie neeksportēja attiecīgo ražojumu uz Savienību. Kā norādīts 11. apsvērumā, tikai viens Šveices uzņēmums iesniedza informāciju par to, ka pēdējos trijos gados šis uzņēmums nav bijis iesaistīts attiecīgā ražojuma ražošanā un pārdošanā. Tādējādi saskaņā ar pamatregulas 18. pantu konstatējumi šajā izmeklēšanā bija jāpamato ar pieejamajiem faktiem.

               (16)

               Lai saskaņā ar pamatregulas 13. panta 1. punktu novērtētu, vai pasākumi ir apieti, secīgi analizēja, vai: 1) ir vērojamas pārmaiņas ĶTR, Malaizijas un Šveices, no vienas puses, un Savienības, no otras puses, tirdzniecības modelī; 2) šīs pārmaiņas izraisījusi prakse, process vai darbs un tām nav cita pamatota iemesla vai ekonomiska izskaidrojuma kā vien maksājuma uzlikšana; 3) ir pierādījumi par kaitējumu vai to, ka maksājuma koriģējošā ietekme ir mazināta attiecībā uz līdzīgā ražojuma cenām un/vai daudzumiem; un 4) vajadzības gadījumā saskaņā ar pamatregulas 2. panta noteikumiem ir pierādījumi par dempingu attiecībā uz līdzīgajam ražojumam iepriekš noteiktajām normālajām vērtībām.

         2.   Attiecīgais ražojums un līdzīgais ražojums

               (17)

               Attiecīgais ražojums, kā definēts sākotnējā izmeklēšanā, ir molibdēna stieples, kuru molibdēna masa ir vismaz 99,95 % un maksimālais šķērsgriezuma izmērs ir lielāks nekā 1,35 mm, bet nepārsniedz 4,0 mm; šā ražojuma izcelsme ir ĶTR, un patlaban to klasificē ar KN kodu ex 8102 96 00.

               (18)

               Izmeklējamais ražojums ir 17. apsvērumā definētais ražojums, kas nosūtīts no Malaizijas vai Šveices, deklarējot vai nedeklarējot Malaizijas vai Šveices izcelsmi.

               (19)

               Pamatojoties uz datiem no Surveillance II datubāzes, attiecībā uz importu, kura izcelsme deklarēta Šveicē, konstatēja, ka šāds attiecīgā ražojuma imports uz Savienību IP laikā nav veikts.

               (20)

               Attiecībā uz importu, kura izcelsme deklarēta Malaizijā, sadarbības trūkuma dēļ no ĶTR uz Savienību eksportēto molibdēna stiepļu salīdzinājumu ar molibdēna stieplēm, kas nosūtītas no Malaizijas uz Savienību, saskaņā ar pamatregulas 18. pantu veica, pamatojoties uz pieejamo informāciju un pieprasījumā iekļauto informāciju. Izmeklēšanā iegūtā informācija neliecina, ka no ĶTR uz Savienību eksportētajām molibdēna stieplēm un molibdēna stieplēm, kas nosūtītas no Malaizijas uz Savienību, nebūtu vienādu fizikālo pamatīpašību un izmantojuma. Tādēļ pamatregulas 1. panta 4. punkta izpratnē tās tiek uzskatītas par līdzīgiem ražojumiem. Izmeklēšanas laikā netika iesniegta informācija, kas apliecinātu pretējo.

         3.   Tirdzniecības modeļa pārmaiņas

   3.1.   ĶTR un Malaizija

               (21)

               Tā kā ĶTR ražotāji eksportētāji nesadarbojās, tika salīdzināti dažādi statistikas avoti, lai pārbaudītu importa apjomus 2010. gadā un IP laikā. Tie bija gan tādi publiski pieejami avoti kā Eurostat, gan citi avoti, piemēram, datubāze, ievērojot pamatregulas 14. panta 6. punktu, un Surveillance II datubāze.

               (22)

               Kā norādīts sākotnējās regulas 27. apsvērumā, imports no ĶTR 2007. gadā bija 87 tonnas, 2008. gadā – 100 tonnas un sākotnējā IP laikā (no 2008. gada 1. aprīļa līdz 2009. gada 31. martam) – 97 tonnas.

               (23)

               Pēc pasākumu piemērošanas attiecīgā ražojuma imports no ĶTR krasi samazinājās (no 97 tonnām sākotnējā IP laikā līdz mazāk nekā 10 tonnām IP laikā). Savukārt imports no Malaizijas palielinājās no nulles 2009. gadā līdz aptuveni 6 tonnām IP laikā.

         3.2.   ĶTR un Šveice

               (24)

               Saskaņā ar Eurostat datiem, t. i., datiem KN kodu līmenī, imports no Šveices pieauga faktiski no nulles 2009. gadā un iepriekšējos gados līdz 5 tonnām 2010. un 2011. gadā. Tomēr izmeklēšanā konstatēja, ka IP laikā attiecīgā ražojuma imports no Šveices, deklarējot vai nedeklarējot Šveices izcelsmi, uz Savienību netika veikts. Turklāt šāds imports netika veikts visu 2010. gadu, lai gan sākotnējie pagaidu pasākumi bija spēkā kopš 2009. gada decembra.

         3.3.   Imports no ĶTR uz Malaiziju un Šveici

               (25)

               ĶTR statistikas avoti norāda, ka attiecīgā ražojuma eksports uz Malaiziju sākās 2010. gadā, jo 2008. un 2009. gadā eksportēja tikai nelielu daudzumu.

               (26)

               Šveices statistikas avoti liecina, ka imports no ĶTR uz Šveici sākās 2010. gadā un turpinājās 2011. gadā, lai gan neliels daudzums tika importēts 2008. un 2009. gadā. Tomēr šie dati par importu ir KN kodu līmenī, un tādējādi to joma ir plašāka nekā attiecīgā ražojuma definīcija šajā izmeklēšanā. Kā norādīts iepriekš, attiecīgā ražojuma eksports no Šveices uz Savienību, deklarējot vai nedeklarējot Šveices izcelsmi, netika konstatēts. Tādēļ izmeklēšanā nevarēja noteikt, vai veikta ĶTR izcelsmes molibdēna stiepļu pārsūtīšana caur Šveici.

         3.4.   Secinājums par tirdzniecības modeļa pārmaiņām

               (27)

               Kopējais attiecīgā ražojuma ĶTR eksporta apjoma samazinājums uz Savienību no 2010. gada un vienlaicīgais eksporta pieaugums no Malaizijas un no ĶTR uz Malaiziju pēc sākotnējo pasākumu ieviešanas radīja tirdzniecības modeļa pārmaiņas starp iepriekšminētajām valstīm, no vienas puses, un Savienību, no otras puses.

               (28)

               Attiecībā uz Šveici nevarēja noteikt, vai ir mainījies tirdzniecības modelis starp ĶTR, Šveici un Savienību saistībā ar attiecīgā ražojuma importu. Tādēļ izmeklēšana attiecībā uz antidempinga pasākumu iespējamo apiešanu, importējot molibdēna stieples, kas nosūtītas no Šveices, būtu jāizbeidz.

         4.   Apiešanas raksturs un nepietiekami pamatots iemesls vai ekonomisks izskaidrojums

               (29)

               Pamatregulas 13. panta 1. punktā noteikts, ka pārmaiņas tirdzniecības modelī izraisa prakse, process vai darbs un tām nav cita pamatota iemesla vai ekonomiska izskaidrojuma kā vien maksājuma uzlikšana. Prakse, process vai darbs ietver, inter alia, tāda ražojuma nosūtīšanu caur trešām valstīm, kuram piemēroti pasākumi.

               (30)

               Salīdzinot tirdzniecības plūsmu starp ĶTR un Malaiziju, no vienas puses, un Malaiziju un Savienību, no otras puses, tika konstatēts, ka tiek veikta pārsūtīšana. Pieprasījumā izteikto apgalvojumu neapstrīdēja neviens uzņēmējs, ne no ĶTR vai Malaizijas, ne arī no Savienības. Jāatgādina, ka neviens no molibdēna ražotājiem Malaizijā nesadarbojās šajā izmeklēšanā.

               (31)

               Izmeklēšanā nekonstatēja citus pamatotus iemeslus vai ekonomisku izskaidrojumu, kas pamatotu pārsūtīšanu, kā vien izvairīšanos no spēkā esošajiem pasākumiem. Izņemot izvairīšanos no maksājuma, nekonstatēja citus elementus, ko varētu uzskatīt par attiecīgā ražojuma pārsūtīšanas no ĶTR caur Malaiziju izmaksu izlīdzināšanu.

               (32)

               Šo secinājumu apstiprina tas, ka neviens no molibdēna stiepļu ražotājiem Malaizijā šajā izmeklēšanā nesadarbojās.

               (33)

               Turklāt jānorāda, ka imports no Malaizijas tika pārtraukts aptuveni tajā pašā laikā, kad publicēja izmeklēšanas sākšanas regulu.

               (34)

               Tā kā nav cita pamatota iemesla vai ekonomiska izskaidrojuma pamatregulas 13. panta 1. punkta otrā teikuma nozīmē, jāsecina, ka tirdzniecības modeļa pārmaiņas starp ĶTR un Malaiziju, no vienas puses, un Savienību, no otras puses, radušās spēkā esošo pasākumu piemērošanas dēļ.

         5.   Maksājuma koriģējošās ietekmes mazināšana līdzīga ražojuma cenu un/vai daudzuma ziņā

               (35)

               Lai novērtētu, vai importētie ražojumi no Malaizijas daudzuma un cenu ziņā mazināja spēkā esošo pasākumu koriģējošo ietekmi, izmantoja datus no 21. apsvērumā minētajiem pieejamajiem avotiem, jo tie bija labākie pieejamie dati par Malaizijas eksporta daudzumu un cenām.

               (36)

               Uzskatīja, ka importa pieaugums no Malaizijas daudzuma ziņā ir nozīmīgs. Importa apjoms no Malaizijas IP laikā bija 6 % no ĶTR izcelsmes ražojuma importa apjoma uz Savienību pirms pasākumu piemērošanas.

               (37)

               Salīdzinot kaitējuma novēršanas līmeni, kas bija noteikts sākotnējā regulā, ar vidējo svērto eksporta cenu, konstatēja ievērojamu mērķa cenas samazinājumu. Tāpēc secināja, ka spēkā esošo pasākumu koriģējošā ietekme ir mazināta gan daudzuma, gan cenas ziņā.

         6.   Pierādījumi par dempingu attiecībā uz līdzīgam ražojumam agrāk noteikto normālo vērtību

               (38)

               Tā kā neviens no ražotājiem eksportētājiem nesadarbojās, eksporta cenas noteica, pamatojoties uz pieejamajiem faktiem, ievērojot pamatregulas 18. pantu. Uzskatīja, ka visticamākās ir cenas, kas iegūtas no 21. apsvērumā minētajiem statistikas avotiem.

               (39)

               Saskaņā ar pamatregulas 13. panta 1. punktu uzskatīja par atbilstīgu, ka normālā vērtība, kas izmantojama pret apiešanu vērstajā izmeklēšanā, ir normālā vērtība, kas noteikta sākotnējās izmeklēšanas laikā. Sadarbības trūkuma dēļ un ievērojot pamatregulas 18. pantu, lai salīdzinātu eksporta cenu un normālo vērtību, uzskatīja par atbilstīgu pieņemt, ka šajā izmeklēšanā novērotais preču sortiments bija tāds pats kā sākotnējā izmeklēšanā.

               (40)

               Sākotnējā izmeklēšanā ASV tika uzskatīta par atbilstošu tirgus ekonomikas analoga valsti. Tā kā analogās valsts ražotājs ir veicis tikai maznozīmīgus pārdevumus ASV iekšzemes tirgū, būtu nepamatoti izmantot šos ASV iekšzemes pārdošanas datus, lai noteiktu vai aprēķinātu normālo vērtību. Tādēļ normālo vērtību ĶTR noteica, pamatojoties uz ASV cenām, eksportējot uz citām trešām valstīm, tostarp uz Savienību.

               (41)

               Saskaņā ar pamatregulas 2. panta 11. un 12. punktu dempings tika aprēķināts, salīdzinot sākotnējā regulā noteikto vidējo svērto normālo vērtību ar šīs izmeklēšanas IP noteiktajām vidējām svērtajām eksporta cenām, kuras izteiktas procentos no Savienības brīvas robežpiegādes neto cenas pirms nodokļu nomaksas.

               (42)

               Salīdzinot vidējo svērto normālo vērtību un vidējās svērtās eksporta cenas, noteica dempingu.

         C.   PASĀKUMI

               (43)

               Ņemot vērā iepriekšminētos konstatējumus, secināja, ka ĶTR izcelsmes molibdēna stiepļu importam noteiktais galīgais antidempinga maksājums ir apiets, izmantojot pārsūtījumus caur Malaiziju.

               (44)

               Saskaņā ar pamatregulas 13. panta 1. punkta pirmo teikumu spēkā esošie antidempinga pasākumi, kas noteikti ĶTR izcelsmes attiecīgā ražojuma importam, būtu jāattiecina uz šā paša ražojuma importu, kuru nosūta no Malaizijas, deklarējot vai nedeklarējot Malaizijas izcelsmi.

               (45)

               Īstenošanas regulas (ES) Nr. 511/2010 1. panta 2. punktā noteiktie pasākumi, kuru piemērošanas joma būtu jāpaplašina, ir galīgais antidempinga maksājums 64,3 % apmērā, ko piemēro Savienības brīvas robežpiegādes neto cenai pirms nodokļu nomaksas.

               (46)

               Saskaņā ar pamatregulas 13. panta 3. punktu un 14. panta 5. punktu, kas nosaka, ka visi paplašinātie pasākumi būtu jāattiecina uz importu, kurš nonāk Savienībā, ievērojot ar izmeklēšanas sākšanas regulu noteikto prasību par reģistrāciju, maksājumi būtu jāiekasē par to reģistrēto molibdēna stiepļu importu, kurš nosūtīts no Malaizijas.

         D.   IZMEKLĒŠANAS IZBEIGŠANA ATTIECĪBĀ UZ IMPORTU NO ŠVEICES

               (47)

               Ņemot vērā konstatējumus par Šveici, izmeklēšana par iespējamo antidempinga pasākumu apiešanu, importējot attiecīgo ražojumu, kas nosūtīts no Šveices, būtu jāizbeidz, un no Šveices nosūtītu molibdēna stiepļu importa reģistrācija, kas noteikta ar izmeklēšanas sākšanas regulu, būtu jāpārtrauc.

         E.   ATBRĪVOJUMA PIEPRASĪJUMI

               (48)

               Jāatgādina, ka šajā izmeklēšanā nepieteicās un netika atklāts neviens Malaizijas molibdēna stiepļu ražotājs/eksportētājs uz Savienību. Tomēr jebkuram Malaizijas ražotājam, kas neeksportēja izmeklējamo ražojumu uz Savienību IP laikā un kas apsver iespēju iesniegt pieprasījumu par atbrīvojumu no paplašinātā antidempinga maksājuma, ievērojot pamatregulas 11. panta 4. punktu un 13. panta 4. punktu, būs jāizpilda anketa, lai Komisija varētu noteikt, vai var piešķirt atbrīvojumu no maksājuma. Šādu atbrīvojumu var piešķirt, novērtējot attiecīgā ražojuma tirgus situāciju, ražošanas jaudu un jaudas izmantojumu, publisko iepirkumu, pārdevumus un iespējamību, ka turpināsies darbības, kurām nav pietiekami pamatota iemesla vai ekonomiskā izskaidrojuma un attiecībā uz kurām ir pierādījumi par dempingu. Komisija parasti veic arī pārbaudes apmeklējumu uz vietas. Pieprasījums būtu jānosūta tieši Komisijai, pievienojot visu vajadzīgo informāciju, jo īpaši par izmaiņām uzņēmuma darbībā, kas saistītas ar ražošanu un pārdevumiem.

               (49)

               Ja atbrīvojums tiek atzīts par pamatotu, Komisija pēc apspriešanās ar Padomdevēju komiteju attiecīgi ierosinās veikt paplašināto spēkā esošo pasākumu grozījumus. Pēc tam visus piešķirtos atbrīvojumus kontrolēs, lai nodrošinātu paredzēto nosacījumu izpildi.

         F.   INFORMĀCIJAS IZPAUŠANA

               (50)

               Visas ieinteresētās personas ir informētas par būtiskajiem faktiem un apsvērumiem, kas ir iepriekšminēto secinājumu pamatā, un tām bija iespēja izteikt piezīmes un tikt uzklausītām,

         IR PIEŅĒMUSI ŠO REGULU.
   1. pants
   1.   Ar šo galīgo antidempinga maksājumu, ko ar Īstenošanas regulu (ES) Nr. 511/2010 noteica dažu Ķīnas Tautas Republikas izcelsmes molibdēna stiepļu, kuru molibdēna masa ir vismaz 99,95 % un maksimālais šķērsgriezuma izmērs ir lielāks nekā 1,35 mm, bet nepārsniedz 4,0 mm un kuras patlaban klasificē ar KN kodu ex 8102 96 00, importam, piemēro arī molibdēna stiepļu, kuru molibdēna masa ir vismaz 99,95 % un maksimālais šķērsgriezuma izmērs ir lielāks nekā 1,35 mm, bet nepārsniedz 4,0 mm un kuras patlaban klasificē ar KN kodu ex 8102 96 00 (Taric kods 8102960011), importam, ko nosūta no Malaizijas, deklarējot vai nedeklarējot Malaizijas izcelsmi.
   2.   Maksājumus, kuru piemērošanas joma ir paplašināta ar 1. punktu, iekasē par importu, kas nosūtīts no Malaizijas, deklarējot vai nedeklarējot Malaizijas izcelsmi, un kas reģistrēts saskaņā ar Regulas (ES) Nr. 477/2011 2. pantu un Regulas (EK) Nr. 1225/2009 13. panta 3. punktu un 14. panta 5. punktu.
   3.   Ja nav noteikts citādi, piemēro spēkā esošos noteikumus par muitas nodokļiem.
   2. pants
   1.   Pieprasījumu atbrīvojumam no maksājumiem, kuru piemērošanas joma ir paplašināta ar 1. pantu, iesniedz rakstiski kādā no Savienības oficiālajām valodām, un tas jāparaksta atbrīvojuma pieprasītāja uzņēmuma pilnvarotam pārstāvim. Pieprasījums jānosūta uz šādu adresi:

                  European Commission

                  Directorate-General for Trade

                  Directorate H

                  Office: N105 4/92

                  1049 Bruxelles/Brussel

                  BELGIQUE/BELGIË

               Fakss: +32 22979881

               E-pasts: TRADE-13-3-MOLYBDENUM@ec.europa.eu

         2.   Saskaņā ar Regulas (EK) Nr. 1225/2009 13. panta 4. punktu Komisija, apspriedusies ar Padomdevēju komiteju, importam, kas neapiet ar Īstenošanas regulu (ES) Nr. 511/2010 noteiktos antidempinga pasākumus, var ar lēmumu piešķirt atbrīvojumu no 1. pantā paredzētā maksājuma, kura piemērošanas joma ir paplašināta.
   3. pants
   Ar šo izbeidz izmeklēšanu, kas sākta ar Regulu (ES) Nr. 477/2011 par antidempinga pasākumu, kuri noteikti ar Īstenošanas regulu (ES) Nr. 511/2010 dažu Ķīnas Tautas Republikas izcelsmes molibdēna stiepļu importam, iespējamu apiešanu, importējot konkrētas molibdēna stieples, ko nosūta no Šveices, deklarējot vai nedeklarējot Šveices izcelsmi.
   4. pants
   Ar šo muitas dienestiem tiek uzdots pārtraukt importa reģistrēšanu, kas noteikta saskaņā ar Regulas (ES) Nr. 477/2011 2. pantu.
   5. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 9. janvārī

            Padomes vārdā –

            priekšsēdētājs

         N. WAMMEN

      (1)  OV L 343, 22.12.2009., 51. lpp.

      (2)  OV L 150, 16.6.2010., 17. lpp.

      (3)  OV L 131, 18.5.2011., 14. lpp.


title: Komisijas Īstenošanas regula (ES) 2016/639 (2016. gada 22. aprīlis), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               23.4.2016

               LV

               Eiropas Savienības Oficiālais Vēstnesis

               L 108/30

         KOMISIJAS ĪSTENOŠANAS REGULA (ES) 2016/639
   (2016. gada 22. aprīlis),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 22. aprīlī

            Komisijas

            un tās priekšsēdētājs vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  OV L 157, 15.6.2011., 1. lpp.

      PIELIKUMS

         Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  IL

                  275,5

                  MA

                  97,8

                  TR

                  108,9

                  ZZ

                  160,7

                  0707 00 05

                  MA

                  81,5

                  TR

                  107,2

                  ZZ

                  94,4

                  0709 93 10

                  MA

                  99,6

                  TR

                  128,0

                  ZZ

                  113,8

                  0805 10 20

                  CR

                  66,6

                  EG

                  50,0

                  IL

                  79,4

                  MA

                  60,7

                  TR

                  39,9

                  ZZ

                  59,3

                  0805 50 10

                  MA

                  132,7

                  ZZ

                  132,7

                  0808 10 80

                  AR

                  86,1

                  BR

                  101,0

                  CL

                  115,8

                  CN

                  90,8

                  NZ

                  159,8

                  US

                  177,1

                  ZA

                  85,2

                  ZZ

                  116,5

                  0808 30 90

                  AR

                  128,4

                  CL

                  110,9

                  CN

                  90,6

                  ZA

                  109,5

                  ZZ

                  109,9

         (1)  Valstu nomenklatūra, kas paredzēta Komisijas 2012. gada 27. novembra Regulā (ES) Nr. 1106/2012, ar ko attiecībā uz valstu un teritoriju nomenklatūras atjaunināšanu īsteno Eiropas Parlamenta un Padomes Regulu (EK) Nr. 471/2009 par Kopienas statistiku attiecībā uz ārējo tirdzniecību ar ārpuskopienas valstīm (OV L 328, 28.11.2012., 7. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) 2016/594 (2016. gada 18. aprīlis), ar ko izstrādā paraugu galasaņēmēju strukturētajam apsekojumam, ko veic, īstenojot darbības programmas pārtikas un/vai pamata materiālās palīdzības sniegšanai no Eiropas atbalsta fonda vistrūcīgākajām personām atbilstoši Eiropas Parlamenta un Padomes Regulai (ES) Nr. 223/2014

text:
               19.4.2016

               LV

               Eiropas Savienības Oficiālais Vēstnesis

               L 103/13

         KOMISIJAS ĪSTENOŠANAS REGULA (ES) 2016/594
   (2016. gada 18. aprīlis),
   ar ko izstrādā paraugu galasaņēmēju strukturētajam apsekojumam, ko veic, īstenojot darbības programmas pārtikas un/vai pamata materiālās palīdzības sniegšanai no Eiropas atbalsta fonda vistrūcīgākajām personām atbilstoši Eiropas Parlamenta un Padomes Regulai (ES) Nr. 223/2014
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2014. gada 11. marta Regulu (ES) Nr. 223/2014 par Eiropas atbalsta fondu vistrūcīgākajām personām (1) un jo īpaši tās 17. panta 4. punktu,
   pēc apspriešanās ar Eiropas atbalsta fonda vistrūcīgākajām personām komiteju,
   tā kā:

               (1)

               Saskaņā ar Regulu (ES) Nr. 223/2014 2017. gadā un 2022. gadā vadošajai iestādei, kura atbild par darbības programmu pārtikas un/vai pamata materiālās palīdzības sniegšanai (DP I), ir jāveic galasaņēmēju strukturēts apsekojums.

               (2)

               Šāds galasaņēmēju strukturētais apsekojums ir viens no rīkiem, kas izmantojams, lai novērtētu Eiropas atbalsta fondu vistrūcīgākajām personām (FEAD). Lai nodrošinātu, ka apsekojumā tiek iegūti kvalitatīvi rezultāti un tas ir lietderīgs FEAD novērtēšanā, ir jāizstrādā paraugs, kas ļauj apkopot datus Eiropas Savienības līmenī,

         IR PIEŅĒMUSI ŠO REGULU.
   1. pants
   Galasaņēmēju strukturēto apsekojumu, kas minēts Regulas (ES) Nr. 223/2014 17. panta 4. punktā, veic saskaņā ar paraugu, kas izklāstīts pielikumā.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 18. aprīlī

            Komisijas vārdā –

            priekšsēdētājs

         Jean-Claude JUNCKER

      (1)  OV L 72, 12.3.2014., 1. lpp.

      PIELIKUMS

            FEAD STRUKTURĒTAIS APSEKOJUMS – JAUTĀJUMI

            Intervētāja vārds, uzvārds
         :
      [intervētāja pilns vārds, uzvārds; ja vairākas personas veic interviju, šeit jānorāda visas]

            Vieta
         :
      [adrese, kur apsekojums tiek veikts]

            Organizācija
         :
      [partnerorganizācija, kura sniedza palīdzību galasaņēmējam]

            Datums
         :
      [apsekojuma datums formātā dd/mm/gggg]

            Pulksteņlaiks
         :
      [apsekojuma laiks formātā hh:mm]
      A.   JAUTĀJUMI PAR PALĪDZĪBU, KO GALASAŅĒMĒJIEM SNIEDZ PARTNERORGANIZĀCIJA (1)

      A1.   Kāda veida FEAD palīdzība tiek izdalīta galasaņēmējiem, un cik bieži tas notiek?

                  Ik dienu

                  Ik nedēļu

                  Ik mēnesi

                  Cita atbilde

                  Pārtikas pakas (2)

                  (norādīt)

                  Maltītes

                  (norādīt)

                  Bērniem izdalītās preces

                  (norādīt)

                  Bezpajumtniekiem izdalītās preces

                  (norādīt)

                  Cita veida (precizēt)

                  [norādiet veidu]

                  [norādiet veidu]

                  [norādiet veidu]

                  [norādiet veidu un biežumu]

      A2.   Kāda veida papildpasākumi tiek piedāvāti galasaņēmējiem, kad viņi saņem FEAD palīdzību?

                  Ieteikumi par ēdiena gatavošanu un glabāšanu, ēdiena gatavošanas semināri, izglītojoši pasākumi, kas popularizē veselīgu uzturu, vai ieteikumi par to, kā samazināt pārtikas atkritumu daudzumu

                  Ieteikumi par personīgo higiēnu

                  Nosūtīšana uz kompetentajiem dienestiem (piemēram, sociālo/administratīvo)

                  Individuālā apmācība un semināri

                  Psiholoģiskais un medicīniskais atbalsts

                  Ieteikumi par ģimenes budžeta vadīšanu

                  Cita veida (precizēt)

                  [Jāaizpilda tekstlodziņš]

                  Nav

      A3.   Vai partnerorganizācija galasaņēmējiem sniedz arī materiālo palīdzību, kas nav līdzfinansēta no FEAD?

                  Jā

                  Nē

      A3a.   Ja atbilde ir “jā”, kāda veida palīdzību partnerorganizācija sniedz ārpus FEAD?

                  Pārtikas pakas

                  Maltītes

                  Bērniem izdalītās preces

                  Bezpajumtniekiem izdalītās preces

                  Citas preces

                  [norādiet veidu]

            B.   JAUTĀJUMI GALASAŅĒMĒJAM
      B1.   Vai esat vīrietis vai sieviete?

                  Vīrietis

                  Sieviete

      B2.   Pie kuras vecuma grupas piederat?

                  15 gadi vai mazāk

                  16–24

                  25–49

                  50–64

                  65 gadi vai vairāk

                  Nevēlas atbildēt

                  Nezina atbildi vai nesaprot jautājumu

      B3.   Vai esat vientuļais vecāks?

                  Jā

                  Nē

                  Nevēlas atbildēt

                  Nezina atbildi vai nesaprot jautājumu

      B4.   Kāda veida palīdzību jūs tikko saņēmāt (vai tūlīt saņemsiet)?

                  Jā

                  Nē

                  Nevēlas atbildēt

                  Nezina atbildi vai nesaprot jautājumu

                  Pārtikas pakas

                  Maltītes

                  Zīdaiņu pūriņi (bērnu pamatvajadzības)

                  Skolas somas

                  Kancelejas preces, burtnīcas, pildspalvas, zīmēšanas piederumi un citi skolai vajadzīgie piederumi (izņemot apģērbu)

                  Sporta preces (sporta apavi, triko, peldkostīmi u. tml.)

                  Apģērbs (ziemas mēteļi, apavi, skolas formas u. tml.)

                  Guļammaisi/segas

                  Virtuves piederumi (katli, pannas, galda piederumi u. tml.)

                  Mājsaimniecības veļa (dvieļi, gultasveļa)

                  Higiēnas piederumi (pirmās palīdzības aptieciņas, ziepes, zobu sukas, vienreizlietojamie skuvekļi u. tml.)

                  Citas preču kategorijas

                  [Jāaizpilda tekstlodziņš]

      B5.   Kurš saņem šo palīdzību?

                  Jūs pats

                  Citi jūsu mājsaimniecības locekļi

                  Nevēlas atbildēt

                  Nezina atbildi vai nesaprot jautājumu

            Ja atbilde uz jautājumu B5 ir tikai“jūs pats”, pārejiet pie jautājuma B7.

      B6.   Vai arī citas personas gūs labumu no šīs palīdzības? Ja atbilde ir “jā”, cik cilvēku (bez jums) gūs labumu no šīs palīdzības un kāds ir viņu vecums un dzimums?

                  Vīrietis

                  Sieviete

                  5 vai mazāk

                  6–15

                  16–24

                  25–49

                  50–64

                  65 vai vairāk

                  Nevēlas atbildēt

                  Nezina atbildi vai nesaprot jautājumu

      B7.   Vai šī ir pirmā reize, kad esat ieradies pēc šādas palīdzības?

                  Jā

                  Nē

                  Nevēlas atbildēt

                  Nezina atbildi vai nesaprot jautājumu

            Ja atbilde uz jautājumu B7 ir “jā”, “nevēlas atbildēt” vai “nezina atbildi vai nesaprot jautājumu”, pārejiet pie jautājuma B9.

      B8.   Cik bieži ierodaties pēc šādas palīdzības?

                  Ik dienu

                  Ik nedēļu

                  Ik mēnesi

                  Cita atbilde

                  Nevēlas atbildēt

                  Nezina atbildi vai nesaprot jautājumu

      B9.   Vai zināt, kad nākamreiz jums būs nepieciešama šāda palīdzība?

                  Rīt

                  Nākamajā nedēļā

                  Nākamajā mēnesī

                  Cita atbilde

                  Nevēlas atbildēt

                  Nezina atbildi vai nesaprot jautājumu

      B10.   Vai saskārāties ar kādām problēmām, saņemot šo palīdzību?

                  Jā

                  Nē

                  Nevēlas atbildēt

                  Nezina atbildi vai nesaprot jautājumu

      B10a.   Ja atbilde ir “jā”, norādiet, ar kāda veida problēmām saskārāties.

                  Vajadzība iegūt dokumentus no valsts, reģionālajām vai vietējām iestādēm

                  Jāmēro liels attālums

                  Psiholoģiskie šķēršļi

                  Citas (precizēt)

                  [Jāaizpilda tekstlodziņš]

                  Nevēlas atbildēt

                  Nezina atbildi vai nesaprot jautājumu

      B11.   Vai FEAD sniegtā palīdzība ir atvieglojusi jūsu vai jūsu ģimenes locekļu stāvokli?

                  Jā

                  Daļēji

                  Nē

                  Nevēlas atbildēt

                  Nezina atbildi vai nesaprot jautājumu

      B11a.   Ja atbilde ir “nē” vai “daļēji”, paskaidrojiet – kāpēc.

                  Nepietiekams pārtikas/preču daudzums

                  Nepietiekams pārtikas/preču sadales biežums

                  Nepietiekama pārtikas/preču kvalitāte

                  Nepieciešama cita veida palīdzība (precizēt)

                  [Jāaizpilda tekstlodziņš]

                  Nevēlas atbildēt

                  Nezina atbildi vai nesaprot jautājumu

      B12.   Vai pirms gada jūs vai jūsu mājsaimniecības locekļi varēja atļauties iegādāties pārtiku vai preces, kuras nupat saņēmāt?

                  Jā

                  Nē

                  Nevēlas atbildēt

                  Nezina atbildi vai nesaprot jautājumu

      B13.   Vai jūs un/vai citi jūsu mājsaimniecības locekļi saņem palīdzību no citām organizācijām?

                  Jā

                  Nē

                  Nevēlas atbildēt

                  Nezina atbildi vai nesaprot jautājumu

      B13a.   Ja atbilde ir “jā”, norādiet, kāda veida palīdzību saņemat no citām organizācijām.

                  Jā

                  Nevēlas atbildēt

                  Nezina atbildi vai nesaprot jautājumu

                  Pārtikas pakas

                  Maltītes

                  Zīdaiņu pūriņi (bērnu pamatvajadzības)

                  Skolas somas

                  Kancelejas preces, burtnīcas, pildspalvas, zīmēšanas piederumi un citi skolai vajadzīgie piederumi (izņemot apģērbu)

                  Sporta preces (sporta apavi, triko, peldkostīmi u. tml.)

                  Apģērbs (ziemas mēteļi, apavi, skolas formas u. tml.)

                  Guļammaisi/segas

                  Virtuves piederumi (katli, pannas, galda piederumi u. tml.)

                  Mājsaimniecības veļa (dvieļi, gultasveļa)

                  Higiēnas piederumi (pirmās palīdzības aptieciņas, ziepes, zobu sukas, vienreizlietojamie skuvekļi u. tml.)

                  Cita

                  [Jāaizpilda tekstlodziņš]

      B14.   Ja (tagad vai agrāk) esat saņēmuši ieteikumus vai norādījumus ar šīs organizācijas starpniecību, paskaidrojiet – par ko tieši.

                  Ieteikumi par ēdiena gatavošanu un glabāšanu, ēdiena gatavošanas semināri, izglītojoši pasākumi, kas popularizē veselīgu uzturu, vai ieteikumi par to, kā samazināt pārtikas atkritumu daudzumu

                  Ieteikumi par personīgo higiēnu

                  Nosūtīšana uz kompetentajiem dienestiem (piemēram, sociālo/administratīvo)

                  Individuālā apmācība un semināri

                  Psiholoģiskais un medicīniskais atbalsts

                  Ieteikumi par ģimenes budžeta vadīšanu

                  Citi (precizēt)

                  [Jāaizpilda tekstlodziņš]

                  Nevēlas atbildēt

                  Nezina atbildi vai nesaprot jautājumu

      B15.   Vai, jūsuprāt, šie ieteikumi vai norādījumi bija noderīgi?

                  Ļoti noderīgi

                  Diezgan noderīgi

                  Ne visai noderīgi

                  Pilnīgi nederīgi

                  Nevēlas atbildēt

                  Nezina atbildi vai nesaprot jautājumu

      B16.   Vai jums ir no darba gūti ienākumi?

                  Jā

                  Nē

                  Nevēlas atbildēt

                  Nezina atbildi vai nesaprot jautājumu

      B17.   Vai jums ir kādi citi ienākumi vai pabalsti?

                  Jā

                  Nē

                  Nevēlas atbildēt

                  Nezina atbildi vai nesaprot jautājumu

      B18.   Vai kāds no jūsu mājsaimniecības locekļiem saņem no darba gūtus ienākumus?

                  Jā

                  Nē

                  Nevēlas atbildēt

                  Nezina atbildi vai nesaprot jautājumu

      B19.   Vai kāds no jūsu mājsaimniecības locekļiem saņem kādus citus ienākumus vai pabalstus?

                  Jā

                  Nē

                  Nevēlas atbildēt

                  Nezina atbildi vai nesaprot jautājumu

      B20.   Vai esat šīs valsts valstspiederīgais?

                  Jā

                  Nē

                  Nevēlas atbildēt

                  Nezina atbildi vai nesaprot jautājumu

      B21.   Ja atbilde ir “nē”, vai esat kādas citas Eiropas Savienības dalībvalsts valstspiederīgais?

                  Jā

                  Nē

                  Nevēlas atbildēt

                  Nezina atbildi vai nesaprot jautājumu

      B22.   Vai esat patvēruma meklētājs vai bēglis?

                  Jā

                  Nē

                  Nevēlas atbildēt

                  Nezina atbildi vai nesaprot jautājumu

      B23.   Vai jums ir vieta, kur dzīvot?

                  Jā

                  Nē

                  Nevēlas atbildēt

                  Nezina atbildi vai nesaprot jautājumu

      B23a.   Ja jums ir vieta, kur dzīvot, precizējiet.

                  Pašam piederošs vai īrēts mājoklis vai māja, atsevišķi vai kopā ar ģimeni

                  Mājoklis tiek dalīts ar draugiem un citiem cilvēkiem

                  Kolektīvais ilgtermiņa mājoklis (mājoklis gados vecākiem cilvēkiem, vientuļajām mātēm, patvēruma meklētājiem)

                  Pansionāts

                  Izpostīts mājoklis vai grausts

                  Pārvietojamā māja/treilers

                  Bēgļu nometne

                  Cita (precizēt)

                  [Jāaizpilda tekstlodziņš]

                  Nevēlas atbildēt

                  Nezina atbildi vai nesaprot jautājumu

         (1)  Jautājumi attiecas uz palīdzību, kas tiek sniegta palīdzības izdales punktā, kur notiek intervijas.

         (2)  Jēdzienu “pārtikas paka” var definēt partnerorganizācijas/darbības/vadošās iestādes līmenī. Pārtikas pakām nav jāatbilst standarta izmēriem vai saturam.


title: Padomes Īstenošanas regula (ES) Nr. 474/2011 ( 2011. gada 3. maijs ), ar kuru groza Regulu (EK) Nr. 1425/2006, ar ko uzliek galīgo antidempinga maksājumu konkrētu plastikāta maisu un maisiņu importam, kuru izcelsme cita starpā ir Ķīnas Tautas Republikā

text:
               18.5.2011

               LV

               Eiropas Savienības Oficiālais Vēstnesis

               L 131/2

         PADOMES ĪSTENOŠANAS REGULA (ES) Nr. 474/2011
   (2011. gada 3. maijs),
   ar kuru groza Regulu (EK) Nr. 1425/2006, ar ko uzliek galīgo antidempinga maksājumu konkrētu plastikāta maisu un maisiņu importam, kuru izcelsme cita starpā ir Ķīnas Tautas Republikā
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Regulu (EK) Nr. 1225/2009 par aizsardzību pret importu par dempinga cenām no valstīm, kas nav Eiropas Kopienas dalībvalstis (1) (“pamatregula”), un jo īpaši tās 13. panta 3. punktu un 14. panta 3. un 5. punktu,
   ņemot vērā priekšlikumu, ko Eiropas Komisija iesniedza pēc apspriešanās ar padomdevēju komiteju,
   tā kā:
   1.   PROCEDŪRA

   1.1.   Spēkā esošie pasākumi

               (1)

               Padome ar Regulu (EK) Nr. 1425/2006 (2) (“sākotnējā regula”) noteica galīgos antidempinga maksājumus konkrētu plastikāta maisu un maisiņu, kuru izcelsme cita starpā ir Ķīnas Tautas Republikā (“ĶTR”), importam Savienībā. Ņemot vērā ĶTR ražotāju eksportētāju, kuri sadarbojās, lielo skaitu, tika izveidota ražotāju eksportētāju izlase, un tajā iekļautajiem uzņēmumiem noteica individuālas maksājuma likmes, kas svārstās no 4,8 % līdz 12,8 %, savukārt citiem uzņēmumiem, kuri sadarbojās, bet netika iekļauti izlasē un ir uzskaitīti sākotnējās regulas I pielikumā, noteica maksājuma likmi 8,4 % apjomā. Maksājuma likmi 28,8 % apjomā (“atlikusī maksājuma likme”) piemēroja ĶTR uzņēmumiem, kuri vai nu nepieteicās, vai nesadarbojās dempinga izmeklēšanā, kas attiecās uz laikposmu no 2004. gada 1. aprīļa līdz 2005. gada 31. martam (“sākotnējā izmeklēšana”).

               (2)

               Ar Regulu (EK) Nr. 189/2009 (3), kas grozīja sākotnējo regulu, un saskaņā ar sākotnējās regulas 2. pantu trīs ĶTR uzņēmumus pievienoja ĶTR ražotāju sarakstam I pielikumā.

         1.2.
         Ex-officio izmeklēšana

               (3)

               Komisijas rīcībā esošie pirmšķietamie pierādījumi liecināja, ka pēc pasākumu noteikšanas notika ĶTR eksporta uz ES tirdzniecības modeļa pārmaiņas, kurām nav cita iemesla vai pamatojuma kā tikai spēkā esošo maksājumu uzlikšana. Šīs pārmaiņas tirdzniecības modelī bija šādas – ĶTR ražotāji eksportētāji, kuriem piemēro atlikušo maksājuma likmi, savu saražoto attiecīgo ražojumu eksportēja uz Savienību ar tāda ĶTR ražotāja eksportētāja starpniecību, kuram piemēro zemāku maksājuma likmi, t. i., ar sākotnējās regulas I pielikumā minētā uzņēmuma Xiamen Xingxia Polymers Co., Ltd. (“Xiamen”) starpniecību.

               (4)

               Turklāt pierādījumi liecināja, ka esošo attiecīgajam ražojumam piemērojamo antidempinga pasākumu koriģējošā iedarbība attiecībā uz cenām tiek apdraudēta. Bija pietiekami pirmšķietami pierādījumi tam, ka attiecīgā ražojuma imports tika veikts par cenām, kuras ir ievērojami zemākas par cenu, kas nerada kaitējumu un kas noteikta sākotnējā izmeklēšanā, kuras rezultātā noteica spēkā esošos pasākumus.

               (5)

               Visbeidzot, Komisijas rīcībā bija pietiekami pirmšķietami pierādījumi tam, ka attiecīgā ražojuma cenas ir dempinga cenas attiecībā pret iepriekš noteikto normālo vērtību.

               (6)

               Apspriedusies ar Padomdevēju komiteju un noteikusi, ka ir pietiekami daudz pierādījumu tam, lai saskaņā ar pamatregulas 13. pantu sāktu izmeklēšanu, Komisija pieņēma Regulu (ES) Nr. 748/2010 (4), ar ko sāka izmeklēšanu par antidempinga pasākumu iespējamo apiešanu (“izmeklēšanas sākšanas regula”). Saskaņā ar pamatregulas 13. panta 3. punktu un 14. panta 5. punktu Komisija ar izmeklēšanas sākšanas regulu arī noteica, ka muitas iestādēm jāreģistrē attiecīgā ražojuma imports, kurš tiek deklarēts kā Xiamen ražots imports, ar tam noteiktu īpašu Taric kodu A981, lai nodrošinātu to, ka pienācīga apjoma antidempinga maksājumus var iekasēt ar atpakaļejošu datumu no šā importa reģistrēšanas dienas, ja izmeklēšanā tiktu konstatēta apiešana.

         1.3.   Izmeklēšana

               (7)

               Komisija oficiāli informēja ĶTR iestādes, Xiamen un uzņēmumus, kuri, iespējams, eksportēja savus ražojumus ar Xiamen starpniecību (“citi ražotāji eksportētāji”), par izmeklēšanas sākšanu un nosūtīja anketas. Ieinteresētajām personām tika dota iespēja rakstiski izteikt viedokli un izmeklēšanas sākšanas regulā noteiktajā termiņā pieprasīt uzklausīšanu. Ieinteresētajām personām arī tika paziņots, ka nesadarbošanās gadījumā var tikt piemērots pamatregulas 18. pants un ka konstatējumi tiks izdarīti, pamatojoties uz pieejamajiem faktiem.

               (8)

               No citiem ražotājiem eksportētājiem atbildes netika saņemtas, un nepilnīga atbilde tika saņemta no Xiamen.

         1.4.   Izmeklēšanas periods

               (9)

               Izmeklēšanas periods (“IP”) bija laikposms no 2009. gada 1. janvāra līdz 2010. gada 30. jūnijam. Izmeklējot šķietamās pārmaiņas tirdzniecības modelī un pārējos pamatregulas 13. pantā noteiktos aspektus, tika apkopoti dati par laikposmu no 2006. gada janvāra līdz IP beigām.

         2.   IZMEKLĒŠANAS REZULTĀTI

   2.1.   Vispārīgie apsvērumi, sadarbības apjoms, metodika

               (10)

                  Xiamen iesniedza nepilnīgu un daļēju atbildi uz anketas jautājumiem. Komisijas dienesti nosūtīja vēstuli Xiamen, kurā norādīja uz trūkumiem atbildē un pieprasīja pilnīgu un strukturētu informāciju, taču Xiamen uz to nereaģēja. Turklāt Xiamen atteicās uzņemt ierosinātu datu pārbaudes vizīti uzņēmuma telpās.

               (11)

               Tad Xiamen tika informēts, ka šādos apstākļos Komisija pamatregulas 18. panta izpratnē uzskata uzņēmumu par tādu uzņēmumu, kurš nesadarbojas, un ka konstatējumi tiks balstīti uz pieejamajiem faktiem. Tāpat Xiamen tika informēts, ka izmeklēšanas rezultāti varētu būt nelabvēlīgāki kā tad, ja uzņēmums pilnībā sadarbotos. Arī uz šo vēstuli Xiamen nereaģēja.

               (12)

               Ņemot vērā iepriekš minēto un to, ka nav pieejami statistikas dati, lai IP noteiktu eksporta apjomu un cenas uzņēmumu līmenī, konstatējumi par šķietamo apiešanu jāizdara, balstoties uz pieejamajiem faktiem saskaņā ar pamatregulas 18. pantu, t. i., balstoties uz pierādījumiem, kas saņemti no dalībvalstu muitas iestādēm, un uz Xiamen iesniegto nepārbaudīto daļējo atbildi uz anketas jautājumiem.

         2.2.   Attiecīgais ražojums

               (13)

               Attiecīgais ražojums ir ĶTR izcelsmes plastikāta maisi un maisiņi, kuri pēc svara satur vismaz 20 % polietilēna, kuru biezums nepārsniedz 100 mikrometrus (μm) un kurus pašlaik klasificē ar KN kodiem ex 3923 21 00, ex 3923 29 10 un ex 3923 29 90 (Taric kodi 3923210020, 3923291020 un 3923299020).

         2.3.   Tirdzniecības modeļa pārmaiņas

               (14)

               Saskaņā ar pamatregulas 13. panta 1. punktu novērtējumu par to, vai notiek pasākumu apiešana, veica, izanalizējot šādus aspektus: vai ir pārmaiņas atsevišķu ĶTR uzņēmumu un Savienības tirdzniecības modelī, kas radušās sakarā ar kādu praksi, procesu vai darbu, kam nav cita pamatota iemesla vai ekonomiska izskaidrojuma kā vien maksājuma uzlikšana, un vai ir pierādījumi par kaitējumu vai par to, ka maksājuma koriģējošo iedarbību vājina attiecīgā ražojuma cenas un/vai daudzumi, un vai ir pierādījumi par dempingu attiecībā pret līdzīgajam ražojumam agrāk noteiktajām normālajām vērtībām.

               (15)

               Tā kā eksporta apjoma un cenu noteikšanai uzņēmumu līmenī nevar izmantot Eurostat datus, jo ir pieejami tikai apkopoti dati par visu valsti un nav nekādu citu statistikas datu uzņēmumu līmenī, tika izmantots eksporta apjoms un cenas, ko savā daļējā atbildē uz anketas jautājumiem norādīja Xiamen.

               (16)

               Saskaņā ar Xiamen sniegto informāciju pārdevumi uz Savienību pēc pasākumu noteikšanas 2006. gada septembrī ievērojami pieauga. Dažos laikposmos eksports divkāršojās salīdzinājumā ar sākotnējā izmeklēšanā izmantoto izlases laikposmu, un paziņotās cenas bija zem vidējās ES mērķa cenas, kas tika noteikta sākotnējā izmeklēšanā.

         2.4.   Tādu pamatotu iemeslu vai ekonomiska izskaidrojuma trūkums, kas nav antidempinga maksājumu uzlikšana

               (17)

               Papildus pārdevumu apjoma pieaugumam tika konstatēts, ka saskaņā ar sākotnējā izmeklēšanā iesniegto informāciju izlases veidošanai Xiamen bija paziņojis, ka tam nav saistītu uzņēmumu vai ražošanas ārpus galvenās ražotnes. Daļējā atbildē uz anketu par pasākumu apiešanu Xiamen paziņoja, ka IP laikā tas ir nodevis apakšuzņēmējiem dažus ražošanas posmus, piemēram, krāsu apdruku vai saiņošanu, un ka tas dažkārt pārdod izejmateriālus uzņēmumiem, ar kuriem slēdz darba līgumus.

               (18)

               Daļējās atbildes uz anketas jautājumiem apstiprināja, ka Xiamen minētie uzņēmumi, ar kuriem slēdz darba līgumus, ir pārējie eksportētāji, kuri saskaņā ar pirmšķietamiem pierādījumiem, šķiet, virzīja savu eksportu uz Savienību. Tomēr atbilde arī atklāja, ka šī nav parasta apakšlīguma slēgšana, kur izejmateriāli un gatavās preces pieder uzņēmumam, kurš pasūtījis attiecīgo darbu, bet pārsniedz to turpmāk izklāstīto iemeslu dēļ.

               (19)

               Visos pārdevumu gadījumos, kas minēti kā “daļēja pārstrāde”, Eiropas klientu maksājums ir noticis nevis Xiamen, bet divu tādu uzņēmumu bankas kontos, kuri, šķiet, ir iesaistīti ražojumu novirzīšanā. Šādi pārdevumi aptver vairāk nekā 20 % no visiem pārdevumiem uz ES 2009. gadā. Turklāt Xiamen iesniegtais pārdošanas darījumu saraksts liecina par dažādiem rēķiniem, kuri atšķiras pēc struktūras un garuma. Attiecībā uz ražojumu pārdošanu, kas “daļēji pārstrādāti” vienā no diviem uzņēmumiem (un lielākā daļa šo pārdevumu ir šādi), tiek secināts, ka rēķina numurā ir divi burti, kas norāda uz tā uzņēmuma nosaukumu, kurš šķietami piedalās ražojumu novirzīšanā. Turklāt abi uzņēmumi atrodas apmēram 1 000 km attālumā no Xiamen, kas liek apšaubīt šāda darījuma ekonomisko pamatojumu.

               (20)

               Tāpat nevar izslēgt, ka šķietamā ražojumu novirzīšana skar lielāku pārdevumu apjomu, nekā redzams Xiamen iesniegtajā pārdevumu sarakstā, jo saskaņā ar produkcijas un jaudas statistiku, ko arī iesniedzis Xiamen, vairāk nekā 40 % no tā produkcijas 2007., 2008. un 2009. gadā tika paziņoti kā nodoti apakšuzņēmējiem.

               (21)

               Tāpat tika konstatēts, ka “daļēji pārstrādātu” ražojumu pārdevumi beidzās 2009. gada oktobrī, t. i., pēc tam, kad dažu dalībvalstu muitas iestādes atteicās piemērot Xiamen noteikto individuālo antidempinga maksājuma likmi konkrētam importam, kuru acīmredzot bija ražojuši pārējie ražotāji eksportētāji.

               (22)

               Iepriekš minētais liek secināt, ka pārmaiņas tirdzniecības modelī notika pēc pasākumu noteikšanas attiecīgajam ražojumam, kam nav cita pamatota iemesla vai ekonomiska izskaidrojuma kā vien izvairīšanās no spēkā esošās atlikušās antidempinga maksājuma likmes.

         2.4.1.   Antidempinga maksājuma koriģējošās iedarbības uz kaitējumu vājināšana

               (23)

               Importa, ko deklarēja kā Xiamen ražojumu, apjoma pieaugums bija ievērojams. Saskaņā ar Xiamen atbildi uz anketas jautājumiem uzņēmums 2007. un 2008. gadā gandrīz divkāršoja pārdevumus uz ES salīdzinājumā ar pārdevumiem sākotnējās izmeklēšanas periodā, kas bija galvenokārt pārējo ražotāju eksportētāju iesaistes dēļ. Sākotnējā izmeklēšanā noteiktās vidējās ES mērķa cenas salīdzinājums ar vidējo svērto eksporta cenu IP liecina par cenas samazinājumu.

               (24)

               Tādēļ jāsecina, ka iepriekš aprakstītā prakse samazina pasākumu koriģējošo iedarbību uz kaitējumu gan saistībā ar daudzumiem, gan cenām.

         2.4.2.   Dempinga pierādījumi

               (25)

               Visbeidzot saskaņā ar pamatregulas 13. panta 1. un 2. punktu tika izpētīts, vai ir pierādījumi par dempingu attiecībā pret iepriekš noteikto normālo vērtību.

               (26)

               Vidējās svērtās normālās vērtības, kas noteikta sākotnējā izmeklēšanā (kad normālā vērtība tika noteikta, pamatojoties uz analogo valsti – Malaiziju), salīdzinājums ar vidējo svērto eksporta cenu pašreizējā IP, ko norādīja Xiamen daļējā atbildē uz anketas jautājumiem, liecina, ka dempinga starpība pārsniedz to dempinga starpību, kura izlasē neiekļautajiem uzņēmumiem tika noteikta sākotnējā izmeklēšanā.

         3.   PASĀKUMI

               (27)

               Ņemot vērā iepriekš minēto un piemērojot pamatregulas 18. pantu, tika secināts, ka ir notikušas pārmaiņas tirdzniecības modelī saskaņā ar pamatregulas 13. panta 1. punktu. Tāpēc saskaņā ar pamatregulas 13. panta 1. punkta otro teikumu atlikusī antidempinga maksājumu likme, kas noteikta ĶTR izcelsmes attiecīgā ražojuma importam, jāpiemēro arī šā paša ražojuma importam, kas deklarēts kā Xiamen ražojums. Praksē no šīs regulas spēkā stāšanās brīža šim importam jānorāda Taric papildu kods A999.

               (28)

               Turklāt, lai turpmāk varētu detalizētāk uzraudzīt izlasē neiekļauto uzņēmumu tirdzniecības plūsmas, katram sākotnējās regulas I pielikumā uzskaitītajam izlasē neiekļautajam uzņēmumam jāpiešķir Taric papildu kods.

               (29)

               Saskaņā ar pamatregulas 13. panta 3. punktu un 14. panta 5. punktu, kur noteikts, ka visi paplašinātie pasākumi jāattiecina uz importu, kas nonāk Savienībā saskaņā ar prasību par reģistrāciju, kura noteikta izmeklēšanas sākšanas regulā, ir jāiekasē maksājumi par reģistrēto importu, kas tiek sūtīts no Xiamen.

         4.   INFORMĀCIJAS IZPAUŠANA

               (30)

               Ieinteresētās personas tika informētas par būtiskajiem faktiem un apsvērumiem, pamatojoties uz kuriem Padome paredzēja piemērot spēkā esošo atlikušo antidempinga maksājumu likmi arī Xiamen, un tām tika dota iespēja sniegt atsauksmes un tikt uzklausītām. Netika saņemtas atsauksmes, kuru dēļ būtu jāmaina iepriekšminētie secinājumi,

         IR PIEŅĒMUSI ŠO REGULU.
   1. pants
   1.   Ar šo arī importam, kas deklarēts kā ražots uzņēmumā XIAMEN XINGXIA POLYMERS CO., LTD., piemēro galīgo antidempinga maksājumu 28,8 % apjomā, kuru saskaņā ar Regulu (EK) Nr. 1425/2006 piemēro “visiem pārējiem uzņēmumiem”, importējot ĶTR izcelsmes konkrētus plastikāta maisus un maisiņus.
   2.   Ar šo Regulas (EK) Nr. 1425/2006 1. panta 2. punkta tabulu aizstāj ar šādu tabulu:

                  “Valsts

                  Uzņēmums

                  AD maksājuma likme (%)

                     Taric papildu kods

                  Ķīnas Tautas Republika

                     Cedo (Shanghai) Limited un Cedo (Shanghai) Household Wrappings, Shanghai

                  7,4

                  A757

                     Jinguan (Longhai) Plastics Packing Co., Ltd., Longhai

                  5,1

                  A758

                     Sunway Kordis (Shanghai) Ltd. un Shanghai Sunway Polysell Ltd., Shanghai

                  4,8

                  A760

                     Suzhou Guoxin Group Co., Ltd., Suzhou Guoxin Group Taicang Yihe Import & Export Co., Ltd., Taicang Dongyuan Plastic Co., Ltd. and Suzhou Guoxin Group Taicang Giant Packaging Co., Ltd., Taicang

                  7,8

                  A761

                     Wuxi Jiayihe Packaging Co., Ltd. un Wuxi Bestpac Packaging Co., Ltd., Wuxi

                  12,8

                  A763

                     Zhong Shan Qi Yu Plastic Products Co Ltd., Zhongshan

                  5,7

                  A764

                     Huizhou Jun Yang Plastics Co., Ltd., Huizhou

                  4,8

                  A765

                     Xinhui Alida Polythene Limited, Xinhui

                  4,3

                  A854

                  I PIELIKUMĀ uzskaitītie uzņēmumi

                  8,4

                  Sk. I PIELIKUMU

                  Visi pārējie uzņēmumi

                  28,8

                  A999

                  Taizeme

                     King Pac Industrial Co., Ltd., Chonburi un Dpac Industrial Co., Ltd., Bangkok

                  14,3

                  A767

                     Multibax Public Co., Ltd., Chonburi

                  5,1

                  A768

                     Naraipak Co Ltd. un Narai Packaging (Thailand) Ltd., Bangkok

                  10,4

                  A769

                     Sahachit Watana Plastic Industry Co., Ltd., Bangkok

                  6,8

                  A770

                     Thai Plastic Bags Industries Co., Ltd., Nakornpathorn

                  5,8

                  A771

                  II PIELIKUMĀ uzskaitītie uzņēmumi

                  7,9

                  A772

                  Visi pārējie uzņēmumi

                  14,3

                  A999”

   3.   Ar šo Regulas (EK) Nr. 1425/2006 I pielikumu aizstāj ar šīs regulas pielikumu.
   2. pants
   1.   Maksājumu, ko piemēro saskaņā ar 1. pantu, iekasē par importu, ko reģistrē saskaņā ar Regulas (ES) Nr. 748/2010 2. pantu.
   2.   Piemēro spēkā esošos noteikumus par muitas nodokļiem.
   3. pants
   Muitas iestādes pārtrauc importa reģistrāciju, kas noteikta saskaņā ar Regulas (ES) Nr. 748/2010 2. pantu.
   4. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī. Tomēr 2. pantu piemēro no Regulas (ES) Nr. 748/2010 spēkā stāšanās dienas.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 3. maijā

            Padomes vārdā –

            priekšsēdētājs

         MARTONYI J.

      (1)  OV L 343, 22.12.2009., 51. lpp.

      (2)  OV L 270, 29.9.2006., 4. lpp.

      (3)  OV L 67, 12.3.2009., 5. lpp.

      (4)  OV L 219, 20.8.2010., 1. lpp.

      PIELIKUMS

            “I PIELIKUMS

               IZLASĒ NEIEKĻAUTIE ĶĪNAS RAŽOTĀJI EKSPORTĒTĀJI, KAS SADARBOJĀS

                        Uzņēmums

                        Pilsēta

                           Taric papildu kods

                           BAO XIANG PLASTIC BAG MANUFACTURING (SHENZHEN) CO., LTD.

                           Shenzhen

                        B014

                           BEIJING LIANBIN PLASTIC & PRINTING CO., LTD.

                           Beijing

                        B015

                           CHANGLE BEIHAI PLASTIC PRODUCTS CO., LTD.

                           Zhuliu

                        B016

                           CHANGLE UNITE PLASTIC PRODUCTS CO., LTD.

                           Changle

                        B017

                           CHANGLE HUALONG PLASTIC PRODUCTS CO., LTD.

                           Changle

                        B018

                           CHANGLE SANDELI PLASTIC PRODUCTS CO., LTD.

                           Changle

                        B019

                           CHANGLE SHENGDA RUBBER PRODUCTS CO., LTD.

                           Changle

                        B020

                           CHANGZHOU HUAGUANG PLASTIC PRODUCTS CO., LTD.

                           Wujin

                        B021

                           CHEONG FAT PLASTIC BAGS (CHINA) PRINTING FACTORY

                           Shenzhen

                        B022

                           CHUN HING PLASTIC PACKAGING MANUFACTORY LTD.

                           Hong Kong

                        B023

                           CHUN YIP PLASTICS (SHENZHEN) LIMITED

                           Shenzhen

                        B024

                           CROWN POLYETHYLENE PRODUCTS (INT’L) LTD.

                           Hong Kong

                        B025

                           DALIAN JINSHIDA PACKING PRODUCTS CO., LTD.

                           Dalian

                        B026

                           DONG GUAN HARBONA PLASTIC & METALS FACTORY CO., LTD.

                           Dongguan

                        B027

                           DONGGUAN CHERRY PLASTIC INDUSTRIAL, LTD.

                           Dongguan

                        B028

                           DONGGUAN FIRSTWAY PLASTIC PRODUCTS CO., LTD.

                           Dongguan

                        B029

                           DONGGUAN MARUMAN PLASTIC PACKAGING COMPANY LIMITED

                           Dongguan

                        B030

                           DONGGUAN NAN SING PLASTICS LIMITED

                           Dongguan

                        B031

                           DONGGUAN NOZAWA PLASTIC PRODUCTS CO., LTD.

                           Dongguan

                        B032

                           DONGGUAN RUI LONG PLASTICS FACTORY

                           Dongguan

                        B033

                           FOSHAN SHUNDE KANGFU PLASTIC PRODUCTS CO., LTD.

                           Shunde

                        B034

                           FU YUEN ENTERPRISES CO.

                           Hong Kong

                        B035

                           GOLD MINE PLASTIC INDUSTRIAL LIMITED

                           Jiangmen

                        B036

                           GOOD-IN HOLDINGS LTD.

                           Hong Kong

                        B037

                           HANG LUNG PLASTIC FACTORY (SHENZHEN) LTD.

                           Shenzhen

                        B038

                           HUIYANG KANLUN POLYETHYLENE MANUFACTURE FACTORY

                           Huizhou

                        B039

                           JIANGMEN CITY XIN HUI HENGLONG PLASTIC LTD.

                           Jiangmen

                        B040

                           JIANGMEN TOPTYPE PLASTIC PRODUCTS CO., LTD.

                           Jiangmen

                        B041

                           JIANGMEN XINHUI FENGZE PLASTIC COMPANY LTD.

                           Jiangmen

                        B042

                           JIANGYIN BRAND POLYTHENE PACKAGING CO., LTD.

                           Jiangyin

                        B043

                           JINAN BAIHE PLASTIC CO., LTD.

                           Jinan

                        B044

                           JINAN CHANGWEI PLASTIC PRODUCTS CO., LTD.

                           Jinan

                        B045

                           JINAN CHENGLIN PLASTIC PRODUCTS COMPANY LTD.

                           Jinan

                        B046

                           JINAN MINFENG PLASTIC CO., LTD.

                           Jinan

                        B047

                           JINYANG PACKING PRODUCTS (WEIFANG) CO., LTD.

                           Qingzhou

                        B048

                           JUXIAN HUACHANG PLASTIC CO., LTD.

                           Liuguanzhuang

                        B049

                           JUXIAN HUAYANG PLASTIC PRODUCTS CO., LTD.

                           Liuguanzhuang

                        B050

                           KIN WAI POLY BAG PRINTING LTD.

                           Hong Kong

                        B051

                           LAIZHOU JINYUAN PLASTICS INDUSTRY & TRADE CO., LTD.

                           Laizhou

                        B052

                           LAIZHOU YUANXINYIE PLASTIC MACHINERY CO., LTD.

                           Laizhou

                        B053

                           LICK SAN PLASTIC BAGS (SHENZHEN) CO., LTD.

                           Shenzhen

                        B054

                           LINQU SHUNXING PLASTIC PRODUCTS CO., LTD.

                           Linqu

                        B055

                           LONGKOU CITY LONGDAN PLASTIC CORPORATION LTD.

                           Longkou

                        B056

                           NEW CARING PLASTIC MANUFACTORY LTD.

                           Jiangmen

                        B057

                           NEW WAY POLYPAK DONGYING CO., LTD.

                           Dongying

                        B058

                           NINGBO HUASEN PLASTHETICS CO., LTD.

                           Ningbo

                        B059

                           NINGBO MARUMAN PACKAGING PRODUCT CO., LTD.

                           Ningbo

                        B060

                           POLY POLYETHYLENE BAGS AND PRINTING CO.

                           Hong Kong

                        B061

                           QINGDAO NEW LEFU PACKAGING CO., LTD.

                           Qingdao

                        B062

                           QUANZHOU POLYWIN PACKAGING CO., LTD.

                           Nanan

                        B063

                           RALLY PLASTICS CO., LTD. ZHONGSHAN

                           Zhongshan

                        B064

                           RIZHAO XINAO PLASTIC PRODUCTS CO., LTD.

                           Liuguanzhuang

                        B065

                           DONGGUAN VEA LAKE PLASTIC PRODUCTS MANUFACTURING CO., LTD.

                           Dongguan

                        B066

                           SHANGHAI HANHUA PLASTIC PACKAGE PRODUCT CO., LTD.

                           Shanghai

                        B067

                           SHANGHAI HUAYUE PACKAGING PRODUCTS CO., LTD.

                           Shanghai

                        B068

                           SHANGHAI LIQIANG PLASTICS INDUSTRY CO., LTD.

                           Zhangyan

                        B069

                           SHANGHAI MINGYE PLASTICS GOODS COMPANY LIMITED

                           Shanghai

                        B070

                           SHANGHAI QUTIAN TECHNOLOGY INDUSTRY DEVELOPMENT CO., LTD.

                           Shanghai

                        B071

                           SHANTOU ULTRA DRAGON PLASTICS LTD.

                           Shantou

                        B072

                           SHAOXING YUCI PLASTICS AND BAKELITE PRODUCTS CO., LTD.

                           Shangyu

                        B073

                           SHENG YOUNG INDUSTRIAL (ZHONGSHAN) CO., LTD.

                           Zhongshan

                        B074

                           SUPREME DEVELOPMENT COMPANY LIMITED

                           Hong Kong

                        B075

                           TAISHING PLASTIC PRODUCTS CO., LTD. ZHONGSHAN

                           Zhongshan

                        B076

                           TIANJIN MINGZE PLASTIC PACKAGING CO., LTD.

                           Tianjin

                        B077

                           UNIVERSAL PLASTIC & METAL MANUFACTURING LIMITED

                           Hong Kong

                        B078

                           WAI YUEN INDUSTRIAL AND DEVELOPMENT LTD.

                           Hong Kong

                        B079

                           WEIFANG DESHUN PLASTIC PRODUCTS CO., LTD.

                           Changle

                        B080

                           WEIFANG HENGSHENG RUBBER PRODUCTS CO., LTD.

                           Changle

                        B081

                           WEIFANG HONGYUAN PLASTIC PRODUCTS CO., LTD.

                           Changle

                        B082

                           WEIFANG HUASHENG PLASTIC PRODUCTS CO., LTD.

                           Changle

                        B083

                           WEIFANG KANGLE PLASTICS CO., LTD.

                           Changle

                        B084

                           WEIFANG LIFA PLASTIC PACKING CO., LTD.

                           Weifang

                        B085

                           WEIFANG XINLI PLASTIC PRODUCTS CO., LTD.

                           Weifang

                        B086

                           WEIFANG YUANHUA PLASTIC PRODUCTS CO., LTD.

                           Weifang

                        B087

                           WEIFANG YUJIE PLASTIC PRODUCTS CO., LTD.

                           Weifang

                        B088

                           WEIHAI WEIQUAN PLASTIC AND RUBBER PRODUCTS CO., LTD.

                           Weihai

                        B089

                           WINNER BAGS PRODUCT COMPANY (SHENZHEN) LIMITED

                           Shenzhen

                        B090

                           WUI HING PLASTIC BAGS PRINTING (SHENZHEN) COMPANY LIMITED

                           Shenzhen

                        B091

                           XIAMEN EGRET PLASTICS CO., LTD.

                           Gaoqi

                        B092

                           XIAMEN GOOD PLASTIC CO., LTD.

                           Xiamen

                        B109

                           XIAMEN RICHIN PLASTIC CO., LTD.

                           Xiamen

                        B093

                           XIAMEN UNITED OVERSEA ENTERPRISES LTD.

                           Xiamen

                        B094

                           XIAMEN XINGYATAI PLASTIC INDUSTRY CO., LTD.

                           Xiamen

                        B095

                           XINTAI CHUNHUI MODIFIED PLASTIC CO., LTD.

                           Xintai

                        B096

                           YANTAI BAGMART PACKAGING CO., LTD.

                           Yantai

                        B097

                           YANTAI LONGQUAN PLASTIC AND RUBBER PRODUCTS CO., LTD.

                           Yantai

                        B098

                           YAU BONG POLYBAGS PRINTING CO., LTD.

                           Hong Kong

                        B099

                           YINKOU FUCHANG PLASTIC PRODUCTS. CO., LTD.

                           Yingkou

                        B100

                           YONGCHANG (CHANGLE) PLASTIC INDUSTRIES CO., LTD.

                           Weifang

                        B101

                           ZHANGJIAGANG YUANHEYI PAPER & PLASTIC COLOR PRINTING & PACKING CO., LTD.

                           Zhangjiagang

                        B102

                           ZHONGSHAN DONGFENG HUNG WAI PLASTIC BAG MFY.

                           Zhongshan

                        B103

                           ZHONGSHAN HUANGPU TOWN LIHENG METAL & PLASTIC FACTORY

                           Zhongshan

                        B104

                           ZHUHAI CHINTEC PACKING TECHNOLOGY ENTERPRISE CO., LTD.

                           Zhuhai

                        B105

                           ZIBO WEIJIA PLASTIC PRODUCTS CO., LTD.

                           Zibo

                        B106”